Likumprojekts

**Grozījumi Bāriņtiesu likumā**

Izdarīt Bāriņtiesu likumā (Latvijas Republikas Saeimas un Ministru Kabineta Ziņotājs, 2006, 15.nr.; 2007, 3.nr.; 2009, 2., 13., 14.nr.; Latvijas Vēstnesis, 2009, 193., 205.nr.; 2011, 112., 132.nr.) šādus grozījumus:

1. Izteikt 11.panta 1.punktu šādā redakcijā:

"1) kurai pārtrauktas vai atņemtas aizgādības tiesības;".

2. Papildināt 16.panta 5.punktu pēc vārdiem "personas interesēs" ar vārdiem "izņemot prasības pieteikumus par paternitātes pieņēmuma apstrīdēšanu".

3. Izslēgt 19.panta otrajā daļā vārdus "aprūpes un".

4. Izteikt 22.pantu šādā redakcijā:

"**22.pants. Bērna aizgādības tiesību pārtraukšana, atņemšana un atjaunošana**

(1) Bāriņtiesa lemj par bērna aizgādības tiesību pārtraukšanu vecākam, ja:

1) ir faktiski šķēršļi, kas liedz iespēju aprūpēt bērnu;

2) bērns vecāka vainas dēļ atrodas veselībai vai dzīvībai bīstamos apstākļos;

3) vecāks ļaunprātīgi izmanto savas tiesības vai nenodrošina bērna aprūpi un uzraudzību;

4) vecāks ir devis piekrišanu bērna adopcijai, izņemot gadījumu, ja viņš kā laulātais ir devis piekrišanu, ka bērnu adoptē otrs laulātais;

5) konstatēta vecāka vardarbība pret bērnu vai ir pamatotas aizdomas par vardarbību pret bērnu;

6) vecāks nepilda tiesas nolēmumu lietās, kas izriet no aizgādības vai saskarsmes tiesībām.

(2) Ja bērna aizgādības tiesību pārtraukšanas iemesli ir zuduši, bāriņtiesa lemj par pārtraukto bērna aizgādības tiesību atjaunošanu.

(3) Bāriņtiesa lemj par prasības iesniegšanu tiesā aizgādības tiesību atņemšanai, ja:

1) bērna veselība vai dzīvība apdraudēta vecāka vainas dēļ (vecāku apzinātas rīcības vai nolaidības dēļ);

2) vecāks ļaunprātīgi izmanto savas tiesības vai nenodrošina bērna aprūpi un uzraudzību, un tas var radīt apdraudējumu bērna fiziskajai, garīgajai vai tikumiskajai attīstībai.

(4) Sagatavojot lietu par pārtraukto bērna aizgādības tiesību atjaunošanu vai par prasības iesniegšanu tiesā aizgādības tiesību atņemšanai vecākam, bāriņtiesa:

1) noskaidro, vai ir zuduši iemesli, kuru dēļ vecākam tika pārtrauktas bērna aizgādības tiesības;

2) pieprasa vecāka dzīvesvietas sociālajam dienestam atzinumu par iespējām bērnam atgriezties vecāka aizgādībā;

3) pieprasa no audžuģimenes, aizbildņa vai ilgstošas sociālās aprūpes un sociālās rehabilitācijas institūcijas informāciju par bērna un vecāka saskarsmi, garīgo un materiālo atbalstu bērna audzināšanā ārpusģimenes aprūpes laikā;

4) pieprasa citu informāciju, kas nepieciešama, lai pieņemtu pamatotu lēmumu."

5. Izteikt 23.panta pirmās daļas 1.punktu šādā redakcijā:

"1) aizgādības tiesību pārtraukšanu vecākiem;".

6.  24.pantā:

izteikt pirmās daļas 1.punktu šādā redakcijā:

"1) pārtraukto aizgādības tiesību atjaunošanu bērna vecākiem;";

aizstāt otrajā daļā vārdus "aprūpes tiesības" ar vārdiem "pārtrauktās aizgādības tiesības".

7. Izteikt 26.panta pirmās daļas 2.punktu šādā redakcijā:

"2) bērna vecākiem ir pārtrauktas vai atņemtas aizgādības tiesības;".

8.  34.pantā:

papildināt pirmo daļu ar 1.1 punktu šādā redakcijā:

"11) piekrišanu bērna adopcijai Civillikumā noteiktajos gadījumos;";

papildināt pantu ar 2.1 un 2.2 daļu šādā redakcijā:

"(21) Bāriņtiesa pirms lēmuma pieņemšanas par piekrišanu bērna adopcijai noskaidro adoptējamā, otra vecāka, aizbildņa, nepilngadīgā vecāka un viņa likumiskā pārstāvja viedokli.

(22) Bāriņtiesa pirms lēmuma pieņemšanas par brāļu un māsu, pusbrāļu un pusmāsu šķiršanu noskaidro adoptējamā un brāļu un māsu, pusbrāļu un pusmāsu viedokli. Viedokli noskaidro, ja starp personām pastāv ciešas attiecības vai tās ir atradušās nedalītā saimniecībā."

9. Izslēgt 36.panta otrās daļas 1.punktā vārdus "aprūpes vai".

10.  40.pantā:

izslēgt pirmās daļas 4.punktu;

papildināt pantu ar 1.1 daļu šādā redakcijā:

"(11) Bāriņtiesa saskaņā ar notāra taisīto notariālo aktu par aizgādnības nodibināšanu mantojumam ieceļ aizgādni mantojumam."

11. Izteikt 50.panta 1.punktu šādā redakcijā:

"1) lai noteiktu kārtību, kādā izmantojamas saskarsmes tiesības un tiesības uzturēt personiskas attiecības un tiešus kontaktus ar bērnu;".

12.Izteikt53.panta trešo daļu šādā redakcijā:

"(3) Ja persona, kurai pārtrauktas vai atjaunotas bērna aizgādības tiesības, gada laikā pēc lēmuma pieņemšanas maina dzīvesvietu, bāriņtiesa, kura pieņēma lēmumu par bērna aizgādības tiesību pārtraukšanu vai atjaunošanu, nekavējoties nosūta bāriņtiesai, uz kuras darbības teritoriju pārcēlusies dzīvot attiecīgā persona, lietas materiālu kopijas par aizgādības tiesību pārtraukšanu vai atjaunošanu."

13.Izteikt 55.pantu šādā redakcijā:

"**55.pants. Piekritība bērna aizgādības tiesību pārtraukšanas un atjaunošanas jautājumos**

(1) Lēmumu par bērna aizgādības tiesību pārtraukšanu vai atjaunošanu vecākiem pieņem bāriņtiesa, kuras darbības teritorijā ir deklarēta bērna vecāku dzīvesvieta.

(2) Ja bērna vecākiem nav deklarētas dzīvesvietas, lēmumu par bērna aizgādības tiesību pārtraukšanu vai atjaunošanu pieņem bāriņtiesa, kuras darbības teritorijā bērna vecāki faktiski dzīvo."

14. Izteikt 58.panta trešo daļu šādā redakcijā:

"(3) Atzinumu tiesai par kārtību, kādā bērna brāļi, māsas, vecvecāki, kā arī citas personas, ar kurām bērns ilgu laiku ir dzīvojis nedalītā saimniecībā, var izmantot tiesības uzturēt personiskas attiecības un tiešus kontaktus ar bērnu, sniedz tā bāriņtiesa, kuras darbības teritorijā dzīvo bērns un vecāki. Minētā bāriņtiesa pieprasa lietas izskatīšanai nepieciešamo informāciju no tās personas dzīvesvietas bāriņtiesas, kura vērsusies tiesā ar attiecīgu prasību."

15. Papildināt VI nodaļu ar 59.2 pantu šādā redakcijā:

"**59.2pants.** **Aizgādņa iecelšana mantojumam**

Lēmumu par aizgādņa iecelšanu mantojumam atbilstoši šā likuma 40.panta 1.1 daļai pieņem tā bāriņtiesa, kuras darbības teritorijā bija mantojuma atstājēja pēdējā deklarētā dzīvesvieta, bet, ja tā nav zināma, – bāriņtiesa, kuras darbības teritorijā atrodas mantojamā manta vai tās galvenā daļa."

16. Izteikt 65.pantu šādā redakcijā:

"**65.pants. Testamenta apliecināšana**

Taisot testamentu, bāriņtiesas priekšsēdētājs, bāriņtiesas priekšsēdētāja vietnieks vai bāriņtiesas loceklis nolasa testatoram sastādītā akta projektu un jautā, vai viņš piekrīt visiem akta noteikumiem un vai tāda patiesi ir viņa pēdējā griba. Ja atbilde ir apstiprinoša, testators paraksta testamentu un tiek izdarīts apliecinājums."

17. Izteikt 68.panta otrās daļas otro teikumu šādā redakcijā:

"Testamenta atsaukšanas aktu paraksta testators."

18. Aizstāt 85.pantā vārdus "tiesas lēmumu" ar vārdiem "notāra lēmumu (notariālo aktu)".

Tieslietu ministrs

J.Bordāns